钦定古今图书集成/明伦汇编/官常典/第087卷 > 襄武郡王琛
## 钦定古今图书集成/明伦汇编/官常典/第087卷 > 襄武郡王琛

按《唐书》本传，“襄武郡王琛，高祖从父兄子也。祖蔡烈
王蔚，为周朔州总管。父西平怀王安，仕隋为右领军
大将军，封赵公。武德时，例王。生子琛、孝恭、瑊、瑰。琛字
仲宝，木讷少文。隋义宁初，封襄武郡公，与太常卿郑
元璹持女伎聘突厥始毕可汗，约和亲。始毕礼之，赠
遗蕃渥，遣骨吐禄特勒随琛入献，授刑部侍郎。武德”
初，始王。历利、蒲、绛三州总管。宋金刚陷浍州，稽胡多
叛，诏琛镇隰州。政宽简，为夷夏爱便。薨，子俭，袭王，例
降为公。